GIMNAZIJA "MATIJA MESIĆ" SLAVONSKI BROD

**EPIDEMIOLOŠKE MJERE ZA UČENIKE**

**TIJEKOM NASTAVNE GODINE 2021./2022. DOK TRAJE PROGLAŠENA**

**EPIDEMIJA COVID-19 VIRUSA**

**PRIJE DOLASKA U ŠKOLU**

1. Učenik ne dolazi u školu ako ima povišenu temperaturu (37.2 i više) i/ili znakove bilo koje zarazne bolesti nego se telefonom javlja obiteljskom liječniku i razredniku.
2. Na putu do škole i pri ulasku u školu izbjegavati grupiranje i svaki fizički kontakt s drugim osobama.

**POSTUPAK ULASKA U ŠKOLU**

1. Učenici u školu ulaze preko dezinfekcijske barijere za dezinfekciju obuće jedan po jedan i odmah dezinficiraju ruke te pravilno stavljaju maske na način da one prekrivaju usta i nos.
2. Potrebno je izbjegavati fizički kontakt s drugim učenicima, nastavnicima i ostalim djelatnicima škole.
3. Potrebno je održavati fizičku distancu prema svim učenicima, nastavnicima i ostalim djelatnicima škole.
4. Krećući se desnom stranom hodnika, a izbjegavajući kontakt s drugim učenicima i ne zadržavajući se u hodnicima škole, učenici odlaze u učionicu.

**ZA VRIJEME BORAVKA U ŠKOLI**

1. Za vrijeme boravka u prostorima škole učenik je obvezan pravilno nositi masku za lice.
2. Učenik je obvezan održavati higijenu ruku (često pranje vodom i sapunom).
3. Zabranjeno je konzumiranje hrane i pića u učionicama.
4. Za vrijeme odmora učenik je dužan napustiti učionicu.
5. Za redovito provjetravanje učionica zaduženi su redari.
6. Prilikom korištenja toaleta treba strogo poštivati higijenske norme – prostor toaleta ograničen je na dvije osobe istovremeno, a prilikom čekanja u redu učenici su dužni poštivati označeni razmak.
7. Posudba knjiga i rad u školskoj knjižnici i čitaonici propisano je posebnim protokolom.
8. U slučaju da učenik za vrijeme boravka u školi razvije simptome koji ukazuju na moguću zarazu dužan je javiti se predmetnom nastavniku. Mogući simptomi su kašalj, poteškoće u disanju, grlobolja, poremećaj osjeta njuha i okusa te gastrointestinalne smetnje (povraćanje, proljev i bol u trbuhu).
9. Prilikom svakog izlaska iz škole, učenici se trebaju kretati desnom stranom hodnika i izbjegavati grupiranje i kontakt s drugim učenicima.